section_heading: Ugroženost i zaštita
paragraph_text: Pigmejska svinja je jedini predstavnik roda Porcula, zbog čega je očuvanje ove kritično ugrožene vrste važno za očuvanje jedinstvene evolucijske grane svinja. Jedina vitalna populacija ovih svinja je u Nacionalnom parku Manas, ali i njoj prijete krivolov, lokalna stoka, požari i tigrovi, ali i sve veća brojnost divljih svinja (Sus scrofa cristatus) u Indiji. Država je zaštitila ove svinje strogim zakonom o zabrani lova iz 1972., ali njihova zaštita nema veliku podršku javnosti.